Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 596/14/7713	Vranov nad Topľou, 26.8.2014
EEČ : 2-61-98-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Vranov nad Topľou
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
        v období od XXXXX do XXXXX v obci XXXXX, okr. Vranov nad Topľou, si ako zákonný otec mal. Silvie, nar. XXXXX, voči tejto z nedbanlivosti neplnil pravidelne vyživovaciu povinnosť vyplývajúcu mu zo Zákona o rodine a to aj napriek tomu, že rozsudkom Okresného súdu XXXXX č.k. XXXXX zo dňa XXXXX, právoplatným dňa XXXXX, bol zaviazaný prispievať na výživné na mal. Silviu sumou 30% zo sumy životného minima mesačne k rukám matky dieťaťa XXXXX, nar. 04.04.1976, čím dlhuje na výživnom sumu najmenej XXXXX EUR, pričom dňa 21.01.2014 uhradil sumu XXXXX EUR, dňa XXXXX sumu 50 EUR a dňa 14.07.2014 sumu 30 EUR a skutku sa dopustil hoci bol za taký čin odsúdený trestným rozkazom Okresného súdu XXXXX sp. zn. XXXXX zo dňa XXXXX právoplatným dňa 05.07.2013 na trest odňatia slobody v trvaní 2 rokov s podmienečným odkladom jeho výkonu na skúšobnú dobu 3 rokov,

lebo zanikla trestnosť činu

Odôvodnenie:
        Vyšetrovateľom Okresného riaditeľstva PZ, odboru kriminálnej polície XXXXX XXXXX bolo uznesením sp. zn. ORP-XXXXX zo dňa XXXXX začaté trestné stíhanie a súčasne vznesené obvinenie  XXXXX pre prečin zanedbania povinnej výživy podľa § 207 ods. 1, ods. 3 písm. c/ Trestného zákona .

        Trestný čin mal byť spáchaný tak, ako je to uvedené vo výrokovej časti tohto uznesenia.

         V priebehu skráteného vyšetrovania bolo zistené výsluchom svedka –poškodenej XXXXX, že obvinený jej neplní výživné od januára 2014, kedy jej uhradil sumu XXXXX EUR dňa XXXXX a taktiež jej zaplatil sumu XXXXX EUR dňa XXXXX čiže za január až jún jej dlhuje XXXXX EUR. Poškodená uviedla, že dieťa núdzou netrpí. Obvinený bol vypočutý, kde uviedol, že si je vedomý svojho protiprávneho konania a dlh uhradí v čo najbližšej dobe. 

     Súčasťou vyšetrovacieho spisu je trestný rozkaz Okresného súdu XXXXX č.k. XXXXX zo dňa XXXXX, právoplatným dňa XXXXX, kedy obvinenému za obdobie od XXXXX do 15. júna 2013 vznikol dlh na výživnom v sume XXXXX EUR.  V spise sú listinné materiály týkajúce sa exekučného konania voči obvinenému.  K XXXXX bola oprávnenej vyplatená suma XXXXX EUR.  K XXXXX  mal obvinený uhradenú sumu na dlžnom výživnom o XXXXX EUR viac a na bežnom výživnom uhradil od januára XXXXX do XXXXX sumu XXXXXUR, pričom mal uhradiť XXXXX EUR, zostávajúca suma bežného výživného je XXXXX. Pri započítaní sumy o ktorú obvinený preplatil dlžné výživné, možno skonštatovať, že obvinený uhradil dlžné výživne za stíhané obdobie. 

  Vo vyšetrovacom spise sa nachádzajú kópie dokladov o úhrade, správa ODI z ktorej vyplýva, že obvinený nie je vlastníkom ani držiteľom motorového vozidla. Taktiež nie je vedený ani ako vlastník nehnuteľnosti ako to vyplýva z katastrálneho odboru. Obvinený bol poberateľom pomoci v hmotnej núdzi do XXXXX

   Obvinený splnil podmienky uvedené v § 86 písm. a/Trestného zákona.

        Z uvedených dôvodov sa trestné stíhanie zastavuje podľa § 215 ods. 1 písm. h Trestného poriadku s poukazom na § 86 písm. a/ Trestného zákona.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Poldruhá
prokurátorka